**ПРАВИЛНИК**

**за настап на XVIII меморијалниот турнир во мал фудбал**

**“Оливер Соколов - Сокол” 2023 год.**

1. **Пријавување на екипа:**

* Бројот на екипи е лимитиран на 40;
* За да се пријави екипа потребно е да се подигне формулар за пријавување на екипата кој е во склоп на овој правилник;
* Секоја екипа задолжително треба да има сопствено лого или лого на спонзор под кое ќе настапува и истото ќе треба да го испрати на e-mail: oliver.sokolov.sokol@gmail.com заедно со потврдата за платена котизација и пополнетиот формулар од екипата како би го загарантирала учеството на турнирот;
* Котизацијата за учество на турнирот изнесува 7.000 денари и истата треба да се уплати на жиро сметката прикажана подолу во правилникот;
* Уплатата за котизација се врши на жиро сметка и истата треба да биде најдоцна до 28.08.2023 година;
* За дополнителна потврда на уплатата, покрај испратеното лого, доказот за уплата (уплатница) и пратениот формулар за пријавување на екипа на наведениот e-mail, представникот на екипата, најдоцна два дена пред ждребањето треба да ги достави истите во hard copy кај одговорното лице на организаторот на турнирот;
* Доколку тоа не го направи во дадениот рок и на начинот објаснет во правилникот, екипата нема да се смета за уредно пријавена и истата нема да може да земе учество на турнирот, а евентуално платената котизација ќе биде вратена на лицето или фирмата плаќач;

1. **Број на играчи:**

* Екипата може да пријави 12 играчи, тренер и претставник на екипа;
* Списокот на играчи, тренер и представник на екипа се доставува по пат на пополнет формулар при самото пријавување на екипата и истиот е конечен до крајот на турнирот;
* Списокот на пријавени играчи, тренер и представник на екипа не може да се дополни ниту корегира по завршувањето на ждрепката;
* Еден играч, тренер или представник на екипа неможе да настапи за екипа доколку предходно е пријавен на списокот или веќе играл за друга екипа на овој турнир. Доколку се случи такво нешто се санкционира целата екипа со дисквалификација;

1. **Опрема:**

* Секоја екипа е обврзана да има свои дресови (маици) со видливо лого и броеви;
* Во случај дресовите (маиците) да се идентични со противничката екипа, екипата “**гостин**” е должна да облече маркери изготвени од организаторот;
* Во случај на влез во игра на играч на местото на голман, играчот е должен да облече маркер изготвен од организаторот;
* Голманите задолжително мора да имаат различни дресови (маици) кои ќе се разликуваат по боја од останатите играчи од својата и противничката екипа;

1. **Правила и тремини за игра:**

* Се игра делумно по ФУТСАЛ правила;
* Се игра во 8 групи по 5 екипи, од кои првите 4 од секоја група одат во следна фаза на натпреварување. Истите прават круг од 32 екипи и ја сочинуваат 1/16 финалната елиминациона фаза, од која подобрите продолжуваат во 1/8 финале и се така до финалето.
* Во игра не смее да има повеќе од 6 играчи (5 играчи + 1 голман), ниту помалку од 4 играчи (3 играчи + 1 голман);
* Се игра 2 х 15 минути во групна фаза, 2 х 20 минути во елиминации до полуфинале и 2 х 25 минути во полуфинале и финале;
* Времетраењето на фудбалскиот натпревар го мери записничката маса и судијата, а истиот може да се следи и на дигиталниот семафор;
* Секој подолг прекин се стопира од страна на судиите и записничката маса и се надополнува на крајот од полувремето;
* Пауза помеѓу секое полувреме е 5 минути;
* Сите натпревари во групи стартуваат од 18:00 часот па се до 23:50 часот. Тука е пресметано времето на паузите за секое полувреме од 5 минути, како и подготовката и загревањето на екипата пред почеток на секој натпревар од 10 минути;
* Првите натпревари ќе се одиграат на 1 Септември по официјалното отворање на турнирот и веднаш по ревијалниот натпревар, со почеток во 21:00 па се до 23:00 часот. Екипите кои ќе играат во овие термини ќе бидат известени на денот на ждребањето;
* Елиминационите натпревари ќе стартуваат од 18:00 часот па се до 23:15 часот со пресметано времето на паузите за секое полувреме од 5 минути, како и подготовката и загревањето на екипата пред почеток на секој натпревар од 10 минути;
* Полуфиналните и финалните натпревари ќе стартуваат од 20:00 часот па се до 22:10 часот со пресметано време на паузите за секое полувреме од 5 минути, како и подготовка и загревање на екипата пред почеток на секој натпревар од 10 минути;
* Пред почетокот на секој натпревар сите пријавени/присутни од списокот на екипата, присутноста ја докажуваат кај одговорните лица на записничката маса со документ за лична идентификација (лична карта, пасош, возачка) истите може да бидат и во дигитална форма на телефон;
* Доколку не е присутно одговорното лице на екипата кое е наведено на пријавата, автоматски одговорно лице за екипата е тренерот или капитенот на екипата;
* Промена на терминот или одложување на натпревар **НЕ Е ДОЗВОЛЕНА ПО НИТУ ЕДНА ОСНОВА**, освен од страна на организаторот заради временска непогода или други непредвидени околности. Променетиот термин ќе се одигра со известување од страна на организаторот кон екипите најдоцна 12 часа од закажувањето на наредниот термин;
* На **осминафиналните**, **четвртфиналните,** **полуфиналните** и **финалните** натпревари секоја екипа има право на еден тајмаут во секое полувреме во време траење од 1 минута, но истиот доколку не се искористи во првото полувреме не се пренесува во второто полувреме;
* Секоја група во ждребот ќе има носител - екипа која ќе биде одбрана од комисијата составена од организациониот одбор на турнирот;
* Извлекувањето на групите ќе се врши јавно на 30.08.2023 година во 20:00 часот на игралиштето “Сокол” каде ќе се одржи самиот турнир, а истите ќе бидат објавени на самото отворање на турнирот на 01.09.2023 година со почеток во 20:00 часот освен оние кои ќе играат на истиот ден од 21:00 и ќе бидат известени на денот на ждрепката;
* Секоја екипа ќе може да се информира за терминот и редоследот на натпреварите на нашата веб страна www.sokolturnir.mk, на нашата Фејсбук фан страна @MemorijalenTurnirSokol, на нашата Инстаграм фан страна @sokol\_turnir, на официјалната Вибер група, како и на паното кое ќе биде изложено на самото игралиште.

1. **Натпреварувачки мерки и санкции**

* Секоја екипа треба да биде присутна на терен најдоцна 15 минути пред почеток на натпреварот (часот на терминот кој е закажан).
* Доцнење на екипа се толерира 10 минути (односно времето за загревање), со што на семафорот ќе се мери времето од моментот (саатница) кој е закажан натпреварот. Во случај екипата да се појави во тие 10 минути ќе треба веднаш да почне со игра и ќе нема право на загревање.
* По истекот на 10 минути, натпреварот се регистрира како службен со резултат од (3:0) во корист на противничката екипа.
* Доколку екипата или дел од екипата направи прекин на натпреварот напуштајќи го теренот и натпреварот од тие причини не може да продолжи делегатот кој го води натпреварот ќе донесе одлука со која натпреварот ќе се прекине и ќе се регистрира со службен резултат (3:0) во корист на противничката екипа доколку до прекинот не е постигнат подобар резултат за противничката екипа.
* Измените на играчите за време на одигрување на натпреварот се „летечки“ и истите се вршат во рестриктивниот простор кој е видно обележан. Секое непочитување се санкционира со 2 минути исклучување на играчот кој треба да влезе;
* Бројот на прекршоци (фаули) дозволени во едно полувреме е 5 (пет) и истиот не се пренесува во второто полувреме;
* После 5 (петтиот) фаул секој нареден се санкционира како пенал кој се изведува со удар од 10 метри;
* Прекршок во казнениот простор (6м) е пенал и се изведува на линија од 6 метри;
* Во зависност од намерата (интензитетот) на прекршокот, истиот може да се санкционира со исклучување од 2 минути, црвен картон, суспензија од неиграње на најмалку еден натпревар, па се до дисквалификација до крајот на турнирот;
* Во текот на натпреварот, во кабината на екипата може да бидат присутни само лица кои се наоѓаат на списокот, во спротивно за секое лице надвор од списокот, екипата добива по 2 минути исклучување на играч;
* Приговор на судија се санкционира со 2 минути исклучување;
* Доколку екипата или дел од екипата вклучувајќи ги и службените лица на екипата со грубо однесување, непочитување на одлука на судија, физички напад на судија, службено лице од организацијата или противнички играч, предизвикаат неред/инцидент и др. и со тоа предизвикаат прекин на натпреварот, делегатот кој го води натпреварот ќе донесе одлука со која натпреварот ќе се прекине и ќе се регистрира со службен резултат (3:0) во корист на противничката екипа доколку до прекинот не е постигнат подобар резултат за противничката екипа.
* Навреда на судија (пцуење, плукање, закани...) се санкционира со црвен картон и суспензија од неиграње на најмалку еден натпревар, па се до дисквалификација до крајот на турнирот;
* Напад на судија се санкционира со дисквалификација на целата екипа до крајот на турнирот;
* Навреда на противнички играч или екипа (пцуење, плукање, закани...) се санкционира со црвен картон и суспензија од неиграње на најмалку еден натпревар, па се до дисквалификација до крајот на турнирот;
* Напад на противнички играч или екипа се санкционира со дисквалификација на целата екипа до крајот на турнирот;
* Навреда или напад на играч од иста екипа (пцуење, плукање, закани...) се санкционира со црвен картон и суспензија од неиграње на најмалку еден натпревар, па се до дисквалификација до крајот на турнирот;
* Секој лизгачки старт се санкционира со 2 минути исклучување, без разлика дали лизгачкиот старт е на играч или топка;
* Два пати исклучување од 2 минути на ист играч во текот на ист натпревар се санкционира и регистрира како **ЦРВЕН КАРТОН**;
* Високо подигната нога (ЃОН) се санкционира како индиректен удар од местото каде е направен, но не се регистрира како фаул;
* Секој директен удар (игра со рака) се регистрира како фаул;
* Постои корнер од голман;
* Голманот може да ја држи топката 5 секунди сè додека не премине во противничката половина, по што стекнува право на играч (фудбалер) без ограничување на времето;
* Вратена топка на голман и доколку истиот ја фати со рака се санкционира како индиректен удар од местото каде е фатена топката, но истото не се регистрира како фаул;
* Во состојба на гол-аут, голманот нема право да ја исфрли-шутне топката преку центарот на игралиштето;
* Фрлена топка од голман преку половина на центарот не се санкционира само доколку голманот топката ја вати во игра и истиот може да даде гол со рака;
* Аут се изведува со топката на сама линија или зад линија во времетраење од 5 секунди, а изведувачот на аутот мора да е зад линијата со двете нозе;
* Живиот ѕид е оддалечен на 5 (пет) метри од изведувањето на прекршокот, аутот или корнерот;
* Гол се важи само и исклучиво ако целиот обем на топката ја помине гол линијата, исто важи и за аут како и за гол-аут;

1. **Судење:**

* Овој турнир од почеток на натпреварите па се до крајот на истите ќе биде суден од професионални судии кои ќе бидат делегирани од страна на ФФМ;

1. **Бодување:**

* За победа во групна фаза се добива 3 бода;
* За нерешен резултат во групна фаза секоја екипа добива по 1 бод;
* За нерешен резултат во елиминациона фаза се изведуваат по пет пенали. Доколку тоа не донесе победник се продолжува наизменично по еден пенал до добивање на победник;
* За нерешен резултат во полуфинална и финална фаза по истекот на регуларното време се играат две продолженија од по 5 минути. Доколку продолженијата не донесат победник се преминува на изведување на пенали. Доколку ни тоа не донесе победник се продолжува наизменично по еден пенал до добивање на победник;
* Доколку две екипи имаат ист број на бодови за пласман во елиминациона фаза се зема во предвид меѓусебниот дуел. Доколку истиот дуел е со нерешен резултат во предвид се зема гол разликата. Доколку имаат иста гол разлика се влече жрепка;
* Доколку три екипи имаат ист број на бодови за пласман во елиминациона фаза се зема во предвид меѓусебниот дуел. Доколку истиот дуел е со нерешен резултат во предвид се зема гол разликата. Доколку имаат иста гол разлика се влече жрепка;

1. **Избор на индивидуални награди:**
   * За избор на индивидуалните награди е составена комисија од сегашни и поранешни спортисти , тренери, професионални и стручни лица во делот на спортот;
   * За избор на нај добар играч/фудбалер, нај добар голман, нај добар млади играч, ќе се следат сите натпревари од почеток до крајот, а во трка ќе влезат сите натпреварувачи кои ќе влезат во полуфиналните и финални натпревари;
   * Изборот за нај добар млад играч ќе се врши од натпреварувачи до 20 годишна возраст;
2. **Награден фонд:**

*Тимски награди*

* + За освоено I Место наградата изнесува 280.000,00 денари;
  + За освоено II Место наградата изнесува 140.000,00 денари;
  + За освоено III Место наградата изнесува 70.000,00 денари;
  + За освоено IV Место наградата изнесува 35.000,00 денари;

*Индивидуални награди*

* + За нај добар играч/фудбалер парична награда од 15.000,00 денари, ваучер во висина од 30.000,00 денари од Европски Универзитет, ваучер за двајца за две ноќевања од Панорама Хотел & Спа Крушево, ваучер со 6 месечна членарина за фитнес и Јумеихо масажа од Palestra Fitness Centеr;
  + За нај добар голман парична награда од 15.000,00 денари, ваучер во висина од 30.000,00 денари од Европски Универзитет, ваучер за двајца за две ноќевања од Панорама Хотел & Спа Крушево, ваучер со 6 месечна членарина за фитнес и Јумеихо масажа од Palestra Fitness Centеr;
  + За нај добар млад играч парична награда од 15.000,00 денари, ваучер со едногодишна стипендија од Европски Универзитет, ваучер за двајца за две ноќевања од Панорама Хотел & Спа Крушево, ваучер со 6 месечна членарина за фитнес и Јумеихо масажа од Palestra Fitness Centеr;

1. **НАПОМЕНА:**

* Секој (играч, тренер, претставник...) со пополнување и потпишување на пријавата го потврдува своето учество на Сокол 2023 год., и се согласува личните податоци да бидат обработени за потребите на организаторот;
* Секој пријавен се согласува дека го отстапува својот лик за потребите на организаторот и неговите покровители за медиумски кампањи поврзани со турнирот;
* Со потпишување на пријавата сите потпишани се свесни за евентуалните несакани повреди и последици кои евентуално би настанале при играта и истите нема да имаат никакви побарувања од организаторот на турнирот ниту кон поединци кои се во самата организација;

**ОВОЈ ТУРНИР Е ОД МЕМОРИЈАЛЕН КАРАКТЕР И БЕЗ РАЗЛИКА НА НАГРАДИТЕ ПРЕДПОЧИТАМЕ ФЕР И КОРЕКТНА ИГРА.**

**Име на организацијата**

Здружението на граѓани за подготовка и организирање на меморијален турнир во мал фудбал Оливер Соколов Сокол

|  |  |
| --- | --- |
| **website:**  [www.turnirsokol.mk](http://www.turnirsokol.mk) | **e-mail:**  [oliver.sokolov.sokol@gmail.com](mailto:oliver.sokolov.sokol@gmail.com) |
| **Одговорно лице / Person in charge:**  Неделковски Бојан | **Одговорно лице / Person in charge:**  Чуревски Бошко |
| **Телефон / Telephone:**  +389 77 655 699 | **Телефон / Telephone:**  +389 77 655 988 |
| **Банка депонент:**  Халк Банка АД Скопје | **Жиро сметка / bank account:**  270073547030166 |

Со почит,

**Претседател**

Никола Ѓеоргиев

\_\_\_\_\_\_\_\_\_\_\_\_\_\_\_\_\_\_\_